Zekerijs Kvinto
Zekerijs Džons Kvinto (angļu: Zachary John Quinto, dzimis 1977. gada 2. jūnijā) ir amerikāņu aktieris un producents. Pazīstams ar galvenā antagonista lomu zinātniskās fantastikas seriālā "Izredzētie: Pasauli glābjot" (2006–2010), kā arī ar lomām filmās "Zvaigžņu ceļš" (2009), "Tumsā: Zvaigžņu ceļš" (2013) un "Zvaigžņu ceļš: Bezgalība" (2016). Par lomu seriālā American Horror Story: Asylum saņēmis Emmy balvas nomināciju. Piedalījies arī tādās filmās kā "Riska robeža" (2011), Hitman: Agent 47 (2015), "Snoudens" (Snowden, 2016) un "Viesnīca "Artemīda"" (Hotel Artemis, 2018).